Landsretten stadfæster byrettens afvisning af begæring om fastsættelse midlertidig bopæl for barn
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

Vestre Landsret holdt den 16. december 2011 kl. 14.20 møde på tingstedet i Viborg.

Som dommere fungerede landsdommerne Torben Geneser, Ida Skouvig og Peter Ulrik
Urskov (kst.).

V.L. B-3007-11

Far
mod
Mor

Fremlagte bilag:

-kæreskrift med bilag

- brev af 5. december 2011 fra Retten i Aalborg

-udskrift af retsbogen (sag nr. BS 1-2678/2011)

Ved kendelse af 29. november 2011 har Retten i Aalborg bestemt, at begæringen om
midlertidig bopæl hos Far afvises.

Kendelsen er kæret af Far med påstand om hjemvisning, subsidiært at der træffes afgørelse
om, at Barn midlertidigt skal have bopæl hos sin far. Til støtte for påstanden om
hjemvisning har kærende gjort gældende, at barnets perspektiv ikke er belyst, og at parterne
ikke på sædvanlig vis har haft lejlighed til at udtale sig i sagen. Til støtte for den subsidiære
påstand har kærende gjort gældende, at Barn derved kan forblive i sit vante og trygge miljø
og i samme skole under sagen.

Landsretten afsagde

K e n d e l s e:

Landsretten lægger til grund, at sagen var af hastende karakter, og at kærendes advokat dels
i et brev af 15. november 2011 til byretten anmodede om en hasteberammelse af sa-



/

- 2 -

gen, alternativt en afgørelse på skriftligt grundlag om midlertidig bopæl hos hendes klient,
dels i en mail af 29. november 2011 anmodede om byrettens stillingtagen til begæringen om
en midlertidig bopælsafgørelse. Kærendes advokat har i processkrift af 15. november 2011
til byretten blandt andet udtalt sig vedrørende spørgsmålet om midlertidig bopæl, og efter de
i sagen foreliggende oplysninger findes den seksårige Barns perspektiv at have været
tilstrækkeligt belyst til, at byretten kunne træffe den påkærede afgørelse. Landsretten finder
herefter ikke grundlag for at ophæve den påkærede kendelse og hjemvise sagen til fornyet
behandling i byretten.

Efter det oplyste har parterne aldrig boet sammen, og Barn har aldrig boet hos sin far. På

denne baggrund må det anses for bedst for Barn, at der - uanset oplysningerne om moderens

flytning med Barn til By 3 - ikke træffes midlertidig afgørelse om, at Barn skal have bopæl

hos sin far, jf. forældreansvarslovens § 26, stk. l.

Landsretten stadfæster derfor byrettens kendelse.

T h i b e s t e m m e s:

Byrettens kendelse stadfæstes.

Sagen sluttet.

Torben Geneser



/